ญี่ปุ่นเผย GDP ไตรมาส 3 หดตัวลง 1.2% เทียบรายปี - FINNOMENA
รัฐบาลญี่ปุ่นเปิดเผยในวันนี้ว่า ผลิตภัณฑ์มวลรวมภายในประเทศ (GDP) ไตรมาส 3 หดตัวลง 1.2% เมื่อเทียบเป็นรายปี โดยได้รับผลกระทบจากภัยธรรมชาติ
14 พ.ย. 2561

รัฐบาลญี่ปุ่นเปิดเผยในวันนี้ว่า ผลิตภัณฑ์มวลรวมภายในประเทศ (GDP) ไตรมาส 3 หดตัวลง 1.2% เมื่อเทียบเป็นรายปี โดยได้รับผลกระทบจากภัยธรรมชาติ
ทั้งนี้ GDP ไตรมาส 3 ของญี่ปุ่นหดตัวลงมากกว่าที่นักวิเคราะห์ในโพลล์สำนักข่าวเกียวโดคาดการณ์ว่าจะหดตัว 1.1%
การบริโภคภาคเอกชน ซึ่งคิดเป็นสัดส่วนกว่าครึ่งของเศรษฐกิจญี่ปุ่น ปรับตัวลง 0.1% เนื่องจากการใช้จ่ายในภาคโรงแรม การรับประทานอาหารนอกบ้าน และการคมนาคมทางอากาศลดลง
ส่วนยอดส่งออกปรับตัวลง 1.8% ซึ่งเป็นการลดลงครั้งแรกในรอบ 5 ไตรมาส เนื่องจากอุปสงค์รถยนต์และผลิตภัณฑ์กลุ่มเทคโนโลยีจากต่างชาติลดลง
ที่มา : https://www.ryt9.com/s/iq29/2914587
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: